Source: https://www.riigiteataja.ee/akt_seosed_kohtulahenditega.html?id=119032019080&kuvakohtulahendid=true
Timestamp: 2020-04-06 21:50:32+00:00

Document:
3-17-1506/31 Riigikohtu halduskolleegium 18.12.2019
RelvS § 45 lg 2
Kuna kaebajat on karistatud laskemoona hoidmise nõuete rikkumise eest, lubasid RelvS § 43 lg 3 p 2 ja § 36 lg 1 p 7 tema relvaload kehtetuks tunnistada. Need sätted tagavad praegusel juhul proportsionaalse tulemuse ka ilma haldusorganile kaalutlusõigust ette nägemata (vt RKPJK otsus nr 5-19-26/13, p-d 51–53), mistõttu ei saanud kaebaja ära kuulamata jätmine rikkuda tema õigusi. (p 10)
ohu ennetamine
Väärteo korras karistatud isiku relvaloa kehtetuks tunnistamise eesmärk on isikute elu ja tervise, riigi julgeoleku ja avaliku korra kaitsmine (vt RKPJK otsus nr 5-19-26/13, p 42). Seega pole tegemist karistusliku meetmega. Meetme eesmärk on ohu ennetamine. (p 11)
5-19-26/13 Riigikohtu põhiseaduslikkuse järelevalve kolleegium 18.06.2019
RelvS § 36 lg 1 p 7
Harjutusväli on eriotstarbel kasutatav maa-ala, kus on võimalik korraldada RelvS § 85 lg-s 1 nimetatud tegevusi. Harjutusvälja asutamine, st õiguse andmine kasutada konkreetset maa-ala harjutusväljana, on Vabariigi Valitsuse pädevuses (RelvS § 85 lg 3). Vaidlustatud valitsuse korralduses on määratud harjutusvälja asukoht, otsuse osaks on asukohakaart. Otsuse seletuskirjas on märgitud harjutusvälja pindala ja välispiiri pikkus. Seletuskirjas on seejuures küll mööndud võimalust, et harjutusvälja piire täpsustatakse edaspidise planeerimismenetluse käigus lähtuvalt keskkonnamõju hindamise tulemustest. (p 10, vt ka p 11)
Kui harjutusvälja asukoht kajastub maakonnaplaneeringus, saab EhSRS § 9 lg 1 järgi alustada riigi eriplaneeringu menetlemist detailse lahenduse koostamisest (vt ka PlanS § 43 lg 1). Seega ei pruugi kaebaja saada oma õigusi tõhusalt kaitsta ainult kavandatud riigi eriplaneeringu menetluses osaledes. Kui kaebaja tahab oma õigusi tõhusamalt kaitsta, tuleks tal kaebust täiendada, lisades sellele nõude, et ministri maakonnaplaneeringu kehtestamise otsus tühistataks osaliselt. Vabariigi Valitsuse korralduses määratud harjutusvälja asukohta on kajastatud ka nimetatud planeeringus, mis on kehtiv haldusakt. (p 13)
3-4-1-12-13 Riigikohus 23.05.2013
RelvS § 41 lg 9
RelvS § 41 lõige 9 koostoimes sama seaduse § 36 lõike 1 punktiga 6 on vastuolus PS § 19 lõikes 1 sätestatud põhiõigusega vabale eneseteostusele. Haldusorganil tuleb isiku kriminaalkorras karistamise järel hinnata, kas esinevad asjaolud, mis tingivad soetamisloa või relvaloa kehtetuks tunnistamise. Juhul kui selliseid asjaolusid ei esine, kehtib soetamisluba või relvaluba edasi. Oleks ebaloogiline, kui sama faktilise asjaolu esinemise tõttu oleks loa kehtetuks tunnistamisel haldusorganil kaalutlusõigus, kuid loa kehtivuse lõppemisel ja loa vahetamisel kaalutlusõigus puuduks. (p 28)

References: § 45
 § 43
 § 36
 § 36
 § 85
 § 85
 § 9
 § 43
 Riigikohus 
 § 41
 § 41
 § 36
 § 19